
Referat de aprobare
privind aprobarea trecerii terenului în suprafață de 268 mp, având NC 69462, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin



Având în vedere :
- dispozițiile art. 361 alin. 2 și alin. 3 din O.U.G. nr. 57/2019 privind Codul administrativ conform cărora ”Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului județean, respectiv a Consiliului General al Municipiului București ori a consiliului local al comunei, al orașului sau al municipiului, după caz, dacă prin lege nu se dispune altfel.” și ”În instrumentele de prezentare și motivare ale hotărârilor prevăzute la alin. (1) și (2) se regăsește, în mod obligatoriu, justificarea temeinică a încetării uzului sau interesului public național sau local, după caz.”;

arăt că terenul în suprafață de 268 mp, identificat cu NC 69462, situat în Drobeta Turnu Severin, zona Parcul Gării, nu este de uz sau interes public din următoarele considerente:
-   este situat în intravilanul Municipiului Drobeta Turnu Severin, zona Parcul Gării, pe teren neexistând instalații electrice, sanitare supraterane sau subterane. De asemenea, pe teren nu sunt amplasate piețe, căi de comunicație, alei stradale, parcuri publice, monumente. Totodată, precizăm că imobilul-teren menționat nu este situat în situl arheologic – Orașul Roman Drobeta; 
- nu este afectat uzului direct pentru public, în prezent este ocupat în totalitate de construcții proprietate privată, iar prin formă și poziționare și raportat la suprafața mică nu poate constitui obiect pentru realizarea unor obiective sau servicii de interes public.
- în ceea ce privește forma arăt că terenul se prezintă sub forma poligonală asimetrică.
	Prin urmare, suprafața de 268 mp nu corespunde standardelor în materie pentru investiții de interes public, drept pentru care considerăm că este necesară trecerea terenului menționat din domeniul public în domeniul privat al municipiului.
	Totodată, din Adresa Direcției Tehnice nr. 36590/09.10.2024 rezultă că terenul menționat nu face parte din  Registrul Spațiilor Verzi și respectiv din categoria ariilor protejate de lege (Adresa Agenției pentru Protecția Mediului Mehedinți nr. 36251/18.09.2024).
	În considerarea elementelor prezentate, ținând cont de necesitatea și oportunitatea trecerii terenului situat în Drobeta Turnu Severin, zona Parcul Gării, în suprafață de 268 mp având NC 69462 din domeniul public în domeniul privat al municipiului, supun aprobării proiectul de hotărâre, terenul fiind identificat astfel:

· Teren în suprafață de 268 mp, înscris în CF 69462, având NC 69462 situat în Municipiul Drobeta Turnu Severin, zona Parcul Gării, județul Mehedinți, cu următorii vecini: Nord - NC 69461 - Lot 1;
             Est - NC 69461 - Lot 1;
             Sud - NC 64931 - Bd. Gării;
             Vest - NC 69461- Lot 1.


INIȚIATOR,
VICEPRIMAR
DANIEL OLIMPIU CÎRJAN

